
Sumar: Trupul şi etica lui se află la intersecția teologiei morale, a antropolo- 
giei, a sociologiei şi chiar a culturii, în sensul larg al termenului. În acest arti- 
col, prof. Violeta Barbu prezintă, din perspectivă antropologică, problematica 
trupului şi a eticii lui, care a suferit numeroase mutații în ultimele cinci dece- 
nii. Pornind de la prezentarea viziunii creştine despre trup de-a lungul timpu- 
lui, de la antropologia paulină la teologia corpului a lui loan Paul al II-lea, este 
scos în evidență momentul de ruptură dintre trup şi suflet, care a evoluat în 
evidenţierea crescândă a trupului în societate şi dobândirea unui rol exagerat 
de important. Unul din fronturile comune dintre viziunea creştină şi cea post- 
modernă, dar şi un subiect de dispută, este importanța sănătăţii trupului, pre- 
cum şi linia de oprire pentru medicină şi biologie din punct de vedere etic. 
Totodată, sunt analizate două probleme morale ale societății, eutanasia si 
avortul. În concluzie, prof. Violeta Barbu include toate aceste procese referitoa- 
re la viziunea despre trup şi problematicile etice asociate acestuia în fenomenul 
secularizării, fenomen care pătrunde tot mai mult şi în tara noastră. 


Cuvinte cheie: antropologie, trup, suflet, etică, secularizare, loan Paul al II- 
lea, eutanasie, avort. 


Summary: Body and ethics stands at the intersection of moral theology, an- 
thropology, sociology and even culture in the broad sense of the term. In this 
article, Professor Violeta Barbu presents an anthropological perspective, the 
issue of body and of ethics, which has undergone many changes over the past 
five decades. Starting from the presentation of the Christian vision of the body 
during history, from St. Paul's anthropology to the theology of the body of John 
Paul II, is now revealed the rift between body and soul that evolved to highlight 
the growing body in society and acquiring an overly important role. One com- 
mon fronts of the Christian worldview and post-modern, but also a bone of 
contention, is the importance of body health and off-line medical and ethical 
biology. However, two problems are analyzed morally and socially, euthanasia 

(mercy killing) and abortion. In conclusion, Prof. Violeta Barbu includes all 
processes related to the ethical vision issues associated body and the phenome- 
non of secularization, a phenomenon increasingly entering in our country. 


Keywords: anthropology, body, soul, ethics, secularism, Pope John Paul II, 
euthanasia, abortion. 


1. Perspectiva abordării: o antropologie a persoanei 
în integralitatea ei 


Adevàratii creştini nu acordă o prea mare importanţă luptei pentru reorgani- 
zarea formelor exterioare ale Bisericii. Ei trăiesc din ceea ce Biserica a fost 
dintotdeauna. Şi dacă vrem să ştim ce este Biserica, alături de aceştia trebuie 
să mergem. Căci Biserica nu se află acolo unde se organizează, se reformează, 
se conduce, ci în cei care cred cu simplitate şi care în Biserică primesc darul 
credinței şi trăiesc din el. Numai cel care a experimentat modul cum, dincolo 
de schimbările de formă sau ale celor care o slujesc, Biserica îi întăreşte pe oa- 
meni, le dă o patrie şi o speranţă, o patrie care este speranța — drum către viața 
veşnică —, numai acela ştie ce este Biserica, odinioară şi astăzi. 


Preluând aceste cuvinte ale cardinalului Joseph Ratzinger, scrise în car- 
tea Credinţa creştină ieri şi astăzi, aş îndrăzni să spun că Sf. Părinte ne 
comunică prin acest mesaj nu refuzul de a fi atenţi la semnele timpului, 
între care secularizarea pare să fie cel mai semnificativ, ci credința că Bise- 
rica va vesti întotdeauna Evanghelia cu aceeaşi forță neobosită, cu aceeaşi 
bucurie împărtăşită, cu aceeaşi speranță consolatoare, chemându-i pe toți 
bărbaţii şi femeile la convertire. 

Plecând de la această premisă, nu se poate sà nu observăm mutatiile 
care au afectat viața noastră personală şi socială în ultimele cinci decenii. 
Între acestea, corpul, ca parte integrantă a persoanei, a suferit probabil 
cele mai radicale şi uneori brutale revoluții. Perspectiva pe care v-o propun 
este nu una teologică — cum aş îndrăzni oare în acest context? —, ci una 
antropologică, mai aproape de competențele mele. Desigur, antropologia 
este o disciplină din ansamblul celor socio-umane care îşi croieşte cu greu 
locul în curicula academică din România. Profesia ca atare nu este recu- 
noscută în nomenclatorul de meserii al forurilor competente. Timid, există 
cursuri de antropologie sau antropologie politică la facultăţile de sociologie 
şi de ştiinţe politice. Există, de asemenea, cercetări de pionierat româneşti 
în antropologie istorică şi antropologie religioasă. Un început care datează 
din ultimele două decenii s-a făcut şi el va continua. Dacă insist asupra 
acestei perspective, este pentru a lămuri că trupul şi etica lui se află la 

intersectia teologiei morale, a antropologiei, a sociologiei si chiar a culturii, 
în sensul larg al termenului. Problematica legatà de trup si de abordarea 
lui eticà, stàrnità de evolutia rapidà a societàtilor noastre, posedà o com- 
plexitate descurajantà. În jurul eticii corpului se dau bătălii mari, în care 
creştinii se află angajaţi după Conciliul al II-lea din Vatican, atât la nivelul 
principiilor şi valorilor, cât şi la nivelul experienței de viață, fiindcă nu 
poate exista o ruptură între cele două. Dacă nu avem conştiinţa acestei 
unități, putem susține constant norme de conduită care nu mai au efecte 
asupra viața nimănui sau putem practica experienţe care nu împărtăşesc 
nimic din mesajul Evangheliei. 


2. Nu există o ostilitate a creştinilor faţă de corp: 
de la antropologia paulină la teologia corpului 
a lui loan Paul al II-lea 


Odată făcute aceste scurte precizări care lămuresc perspectiva pe care o 
propun, aş pleca la drum cu o a doua premisă menită să lămurească mai 
bine abordarea. Corporalitatea trăită cu semnificaţiile sale fenomenologi- 
ce, ontologice existențiale se găseşte în inima gândirii neotestamentare, în 
orizontul hermeneutic pe care Apostolul Paul îl propune pe seama celor 
două concepte soma şi sarx, trupul şi carnea. Soma, corpul, semnifică sfera 
concretizàrii existenţiale, loc de întâlnire şi de comunicare, în care mântu- 
irea este dobândită sau ratată, mijloc de dobândire al credinței şi de reali- 
zare a subiectivitàtii. Nimeni nu ar trebui să aibă pretenţia să găsească în 
scrierile Sf. Apostol Paul, în chip anistoric, răspunsuri la problematica cor- 
pului şi a corporalitàtii din vremea de astăzi. Poziţia lui este pur „teologi- 
că”, în sensul că este concentrată pe raportul dintre Dumnezeu şi om din 
perspectiva justificării. Dacă putem vorbi despre o antropologie paulină, 
aceasta este pentru că Sf. Apostol Paul individualizează în somaticitate 
principiul şi fundamentul singularitàtii personale. În al doilea rând, soma 
instituie unitatea omului. Prin aceasta, Apostolul depăşeşte teoria platoni- 
ciană a uniunii accidentale dintre suflet şi trup, dar şi pe aceea aristotelică, 
care, chiar dacă afirmă o unitate substanțială, rămâne tributară orientării 
lumii greceşti. Omul nu are un corp, ci este un corp, subliniază R. Bultmann, 
sintetizând revoluţia paolină. „Eu sunt corpul meu”, scrie şi loan Paul al 
II-lea în L'uomo e donna lo creo: catechesi sul'amore umano (p. 62). Este 
un corp în măsura în care, în spaţiul şi timpul lui Cristos, se poate face pe 
sine obiect al propriilor acte şi subiect al unei pătimiri. Somaticitatea îl 
deschide pe om către intervenţia Duhului Sfânt, adică spre speranța mân- 
tuirii, tot aşa precum tot corpul îl poate predispune către pieire, prin tri- 
umful păcatului. Somaticitatea este concepută în gândirea papei loan Paul 

al II-lea pornind de la antropologie revelatiei originale, într-o abordare 
personalistà. Pe baza acestei concepții a corporalitàtii, viața fizică are ace- 
eaşi demnitate ca şi celelalte valori şi drepturi superioare, cum ar fi liber- 
tatea, solidaritatea. Pe cale de consecință, opoziția morală a Bisericii tot 
ceea ce aduce atingere asupra demnităţii fizice, cum ar întreruperea volun- 
tară a sarcinii sau euthanasia 

Cât priveşte sarx, „carne”, teologia paulină tinde să-i dea o interpretare 
limitativă față de soma, în timp ce exegeza modernă reabilitează conceptul 
de carne, pornind de la expresia însăşi a întrupării, Verbum caro factum est 
(Ioan 1, 14). De ce „carne”, şi nu „om”? De ce întrupare, şi nu inhumana- 
tio? Or, evanghelistul foloseşte acelaşi cuvânt, carne, utilizat şi când se 
vorbeşte despre căsătorie: „cei doi vor face un singur trup” (Mc 10, 8), 
acelaşi cuvânt cu care Apostolul Paul defineşte păcatul drept carnea care 
se răzvrăteşte împotriva Spiritului (Galateni 5, 17). Nu s-ar fi evitat confu- 
zii dacă s-ar fi folosit termeni diferiți pentru a denumi întruparea, unirea 
bărbatului cu femeia şi pornirea către păcat? Ecuația este atât de tulbură- 
toare, încât cere din partea noastră un act de credință mai degrabă decât o 
interpretare riguros teoretică. 

Prin a sa Teologie a corpului, loan Paul al II-lea a dat un impuls de au- 
toritate dezvoltării unei noi şi adevărate teologii a corpului. Este vorba de 
cateheze oferite la audientele de miercuri laicilor, plecând de la comentarii 
la Genezà, cu referințe la lucrările predecesorilor J. Metz si K. Rahner. 
Desigur, Teologia corpului trebuie înțeleasă în contextul celorlalte opere 
ale papei, fie scrieri filosofice, acte ale magisteriului sau opere literare, ale 
căror teme, în principal, sunt iubirea şi sexualitatea: Iubire şi responsabi- 
litate, Prăvălia bijutierului, Fratello del nostro Dio, Raggi di Paternita, 
Mulieris dignitatem, Triptic Roman. Meditaţii, Uomo e donna lo creo: ca- 
techesi sul’amore umano. 

Trei sunt dimensiunile acestei abordàri noi, propuse de Sf. Pàrinte Ioan 
Paul al II-lea. Cea dintài este dimensiunea de creaturà. Prin mijlocirea tru- 
pului, omul participă la esenţa naturii, aceea de a avea un sfârşit. Chiar dacă 
stăpâneşte natura, omul rămâne dependent de aceasta, are nevoi fiziologice 
care trebuie satisfăcute, este în permanenţă expus la amenințări, vulnera- 
bilitate, suferință, boli, îmbătrânire şi moarte. Somaticitatea, care pune în 
evidență faptul că materia este trecătoare, poate să devină, atunci când 
este luminată de mesajul creaţiei, un loc în care omul îşi poate experimenta 
ființa ca pe un dar. Limitarea intrinsecă impusă de materia din care corpul 
este constituit este şi fundamentul vieţii sociale în măsura în care ființa 
umană nu poate exista decât într-o comunitate. 

Primind un trup, omul a primit şi porunca de a-şi face propriul trup. 
Corpului natural îi este destinat corpul cultural. Aceasta presupune, pe de 

o parte, corectarea erorilor naturale ale corpului, integrarea limitelor si 
dezvoltarea întregului potential al corpului. 

Descoperirea celei de-a doua dimensiuni, cea a simturilor, deschide 
poarta către comuniunea persoanei cu lumea. Pentru că lumea creată de 
Dumnezeu, spune loan Paul al II-lea, nu este un raționament, ci o cunoaş- 
tem, aşa cum ne învaţă mistica, prin văz, auz, miros, prin toate simțurile. 
Această reabilitare a simțurilor, pe care o propune Sf. Părinte porneşte de 
la recuperarea integralitàtii persoanei, prin armonia dintre cunoaşterea 
senzorială, empirică si cea spirituală. Ea restabileşte puntile rupte de cul- 
tura modernă între aceste două niveluri ale existenței. 

Ce-a de-a treia dimensiune a corpului cu relevanţă teologică este istori- 
citatea lui. Aceasta este dată nu numai de faptul că trupul nostru de schim- 
bă în timp, că are propria lui memorie, dincolo de memoria conştientă, ci 
că poate fi supus transformării în contact cu corpul altora. Or, nici un alt 
corp nu a produs o transformare istorică mai importantă decât cel sacru al 
lui Cristos, capabil să ofere celor care se împărtăşesc cu el învierea şi bucu- 
ria unei făpturi noi. 

Dincolo de ceea ce a scris, loan Paul al II-lea a fost însă persoana care a 
trăit cel mai adânc în carnea ei, teologia corpului. În dualitatea marcată de 
depozitarea în aceeaşi persoană a unui corp uman şi a unui corp consacrat, 
el a ştiut să dea ca nimeni altul mărturie despre armonia dintre ele, reabi- 
litând corpul său uman. În acest corp s-a petrecut miracolul vindecării 
după atentatul din 13 mai 1981 din Piaţa „Sfântul Petru”, în acest corp se 
trăia bucuria escaladării munţilor şi a sportului, în acest corp s-a îndurat 
umilința bolii şi a bătrâneţii. Mai ales această mărturie finală, pe care loan 
Paul al II-lea a dus-o cu o răbdare martirică până în pragul împlinirii, a 
făcut ca milioane de oameni să privească la suferințele finale cu o speranță 
nouă şi cu o demnitate redată de chipul în care un om primea cu dragoste 
şi trăia în carnea sa felul misterios în care Cristos ne iubeşte. 


3. Revoluţia secularizării: ruptura dintre suflet şi trup 
3.1. „Centralitate a corpului” în lumea modernă şi postmodernă 


Fenomenul de care vorbim acum este sub ochii tuturor; pentru maies- 
tatea sa, Corpul a venit timpul triumfului. În utopiile ideologice, în politi- 
cile sociale de sănătate, în mişcările feministe, în revoluţia sexuală din anii 
'60, în ştiinţele antropologice, în psihoterapie, în curentele spirituale in- 
spirate de Orient, în practicile geneticii şi ale eutanasiei, atât de la modă în 
lumea occidentală, regăsim numaidecât în poziţie centrală corpul. Dar in- 
terpretarea acestui fenomen este oricum, în afară de simplă: civilizația noas- 
tră a redobândit stăpânirea asupra corpului într-o etapă finală a revoluţiei 

modernitàtii sau este absorbità si înghitità definitiv într-un soi de narci- 
sism regresiv? Este lipsit de sens sà amintim aici cauzele care au dus la 
aceste revoluţii antropologice şi sociale, începute în urmă cu o jumătate de 
secol. Este lipsit de relevanță să comparăm materialismul marxist cu con- 
sumismul, ca să constatăm că au baze ideologice opuse, forme de manifes- 
tare diferite, dar consecințe similare. Este de banalitatea evidenţei să con- 
statăm de o jumătate de secol că magisteriul Bisericii, vocea papei, ca au- 
toritate supremă şi Biserica în ansamblul ei ca popor al lui Dumnezeu pi- 
erd ireversibil bătăliile social-politice privitoare la chestiunile numite pro- 
life, liberalizarea avortului şi la folosirea contraceptivelor. Rezistă încă 
astăzi, cu diverse mijloace (teologice, dar şi politice, cum ar fi referendu- 
mul), în fata liberalizării euthanasiei, a manipulării genetice, a uniunii 
cuplurilor homosexuale şi a recunoaşterii dreptului acestora de a adopta. 
Până când? Deja unele parlamente naționale în ansamblul UE au adoptat 
o legislație permisivă sau favorabilă în aceste chestiuni, fără a mai recurge 
la consultarea poporului. Ne resemnăm să rămânem „o turmă mică”, pre- 
ocupată de propria ei salvare şi de prezervarea propriei ei conduite morale 
față de corp si de viață, rănită si timorată că unii dintre păstorii ei comit 
păcate trupesti atroce, cum ar fi abuzurile sexuale împotriva copiilor? Cu 
alte cuvinte, dacă avem ceva prețios de apărat, încât să merite chiar să ne 
punem viața pentru convingerile noastre, ştim cu adevărat ce apărăm? 
Putem da oricând seamă despre credința noastră, cum spune apostolul, 
sau repetăm în chip automat nişte precepte formale, o doctrină morală? 

Creştinismul nu este o doctrină morală, spunea Sf. Părinte Benedict al 
XVI-lea, ci emoția şi uimirea provocate în noi de întâlnirea cu o Prezentà 
excepțională, persoana lui Cristos. Această uimire, care naşte în eul nostru 
o simpatie profundă (în sens etimologic sym-pathein) cu persoana lui Cris- 
tos, este începutul şi izvorul moralei. Or, mentalitatea comună în care sun- 
tem cu toţii scufundati în cultura majoritară conduce către o întunecare şi 
o eliminare progresivă a eului şi a unităţii antropologice a persoanei noas- 
tre. Reflexul oricărei puteri lumesti acționează în sensul slăbirii capacităţii 
eului nostru de a se lega de un Tu care l-a creat, reducând dorințele pe care 
Creatorul le-a sădit în fiecare persoană, dorinţa de bine, de frumos, de ade- 
văr, de frumuseţe, de iubire. Anularea progresivă a subiectului are drept 
consecință centralitatea corpului, pe care cultura majoritară poate să îl 
exalte şi să îl manipuleze, supunându-l şi omologându-l după propriile ei 
modele şi mode culturale. Dar procesul alienării merge şi mai departe în 
postmodernitate. Aceasta nu mai opune sufletul trupului, ci, în chip mai 
subtil, îi opune omul propriului său corp. În această dedublare, corpul se 
detaşează de om, se transformă într-un obiect care poate fi plasmat, reifi- 
cat, comercializat. 

3.2. Decorarea si modelarea corpului 


Centralitatea corpului în civilizația actuală se face evidentă în rolul lui 
social. Prin exacerbarea exterioritàtii (decorarea corpului, moda vestimen- 
tară, nuditatea), societatea îşi exercită controlul asupra interioritàtii per- 
soanei. Decorarea şi modelarea corpului, specifică societăților primiti- 
ve, unde indica identitatea individului, vârsta, sexul şi locul său în ierarhia 
socială, a devenit în civilizația occidentală o formă codificată de apartenen- 
tà la un grup cultural: să ne amintim de skeen heads (capetele rase), de 
portul pletelor de către generaţia beat, de tatuaje, de utilizarea cosmetice- 
lor şi chiar, pe scară din ce în ce mai largă, a implanturilor cu rol estetic. 
Trebuie spus că în spatele acestor mode promovate prin publicitate stau 
industrii foarte puternice, care trec sub tăcere efectele dăunătoare pentru 
sănătate ale acestor tehnici. „Foamea de imagine” asociată construcției 
superficiale a unei aparente goale de orice consistență face ca succesul 
acestor subterfugii să devină notoriu şi în România. 


3.3. Îmbrăcămintea şi moda 


Îmbrăcămintea şi moda au şi ele o semnificație antropologică. În lumea 
de astăzi, ca şi în alte epoci, de altfel, îmbrăcămintea nu are doar o valoare 
utilitară, ci şi una de prezentare socială, afirmă un statut, reprezintă o 
declaraţie de identitate deseori narcisistică. Ceea ce este însă specific socie- 
tàtii de consum este rapiditatea cu care moda se schimbă şi capacitatea de 
a uniformiza. Aceasta favorizează, pe de o parte, risipa, pe de alta, ca şi în 
cazul decoraţiei corpului, triumful aparentei asupra esenței. Altădată, teo- 
logia catolică considera moda un prilej de scandal şi o trata ca pe un păcat 
împotriva iubirii aproapelui, fiindcă prin ea persoana recurge, pentru a se 
autovaloriza, la tehnici de seducţie, la instrumente de manipulare. Când 
devine scop în sine, moda exercită o tiranie care infantilizează persoana. 


3.4. Expunerea corpului 


Nuditatea, fenomen progresiv care a inundat mai ales plajele, dar şi 
show-urile 'TV, industria cinematografică au ca suport ideologia naturistă 
(în anii '60, mişcarea beat) şi pe cea ecologistă. In ciuda reglementărilor 
prevăzute în codicele penal din toate țările lumii civilizate, nudismul pro- 
liferează. In ciuda tentativelor de a banaliza chestiunea, nuditatea nu este 
nici indiferentă, nici inocentă, fiind indestructibil legată de disponibilita- 
tea sexuală. Este o distanță de la cer la pământ între această practică, pe 
care morala creştină o condamnă, şi nuditatea cuplului primordial, despre 
care loan Paul al II-lea spunea că are o semnificaţie antropologică, pentru 
că revelează semnificația nuptialà a corpului. 

Utilizarea corpului în publicitate este un loc clasic pentru a ilustra ma- 
nipularea corpului în epoca mass-media, mai ales a corpului feminin. Poa- 
te cà în industria publicitară mai evident decât în oricare alt domeniu se 
înțelege cum corpul este modelat de societate şi este, în acelaşi timp, un 
simbol al societăţii. Exaltarea frumuseţii corporale şi a tinereţii, în dauna 
bàtranetii, care este considerată urâtă şi dezgustàtoare, creează fantasme 
colective, în care se instalează nesiguranța de sine, teama de îmbătrânire. 
Dar toate aceste mesaje induse au drept consecință, pe de o parte, reduce- 
rea persoanei, mai întâi a femeii şi mai recent şi a bărbatului, la corpul său, 
iar acesta, la rândul său, vine supus unor scopuri pur comerciale. Pentru 
ca slujirea omului la care etica creştină este chemată şi în acest sector să 
nu se rezume la denuntarea sterilă (în România nimeni, de altfel, nu pro- 
testează la adresa spoturilor publicitare dubioase, multe dintre ele impor- 
tate sau doar adaptate), este necesar ca intervenţia etică să se înscrie con- 
structiv în mecanismele care permit exploatarea corpului prin publicitate. 
Difuzarea publicităţii în presa scrisă şi în cea audiovizuală nu se explică 
numai prin scopurile mercantile ale companiilor care fabrică produse, ci şi 
prin deturnarea dorinței consumatorilor către „culpabilizarea” acestora. 
Eşti de vină dacă nu arăţi bine, nu eşti tânăr, frumos sau frumoasă. Potri- 
vit cu standardele celor care fabrică şi vând imagini, frumuseţea este o 
datorie, precum urâţenia este o culpă. Trebuie să placi, aceasta este obse- 
sia, care naşte angoasa că poți sà nu placi. De aici, polarizarea asupra cor- 
pului care nu mai este „un sacrament al interioritàtii” persoanei, ci o ima- 
gine care oglindeşte dorința celuilalt. Numai o persoană conştientă de 
apartenenţa ei la Creatorul său va fi imunizată, prin educația unui parcurs 
pe care Biserica îl oferă, la persuasiunea culturii majoritare. 


4. Sănătatea, un câmp nou pentru reflectia etică 


Sănătatea a devenit una dintre preocupările centrale ale omului con- 
temporan, biologia şi medicina nasc cele mai mari speranţe, dar şi nume- 
roase temeri. Aplicarea lor face obiectul unor importante dezbateri etice, 
juridice şi politice, iar toate societățile dezvoltate consacră o bună parte 
din resursele lor promovării şi restaurării sănătăţii. Această luptă pentru 
sănătate, împotriva bolii şi a morţii a devenit unul dintre locurile centrale 
ale activității umane. 

Nu întotdeauna a fost astfel. Dacă deschidem Dictionnaire de théologie 
catholique, acest monument al reflectiei teologice apărut între anii 1920- 
1950, vom observa că nu există nici un articol consacrat sănătăţii. Până 
prin anii '50 boala este considerată ca o situație în interiorul căreia persoa- 
na are îndatoriri religioase şi poate să spere la asistență, dar asupra bolii 

nimeni nu are control. Ea rămâne un fapt care intervine din afara persoa- 
nei, scăpând deciziei umane. Boala nu putea fi obiect de decizie. Medicul 
are în chip esenţial un rol social, el recunoaşte starea de boală şi apropie- 
rea morții, însoţeşte pacientul, îi uşurează suferința, dar „Dumnezeu este 
cel care vindecă”, potrivit expresiei vechi a lui Ambroise Paré din secolul al 
XVI-lea, înscrisă şi pe frontispiciile capelelor spitalelor italiene. Deşi trata- 
tele de morală ale Bisericii condamnă evident sinuciderea, ca şi comporta- 
mentele ruinătoare de sănătate, cum ar fi alcoolismul, consumul de dro- 
guri, totuşi sănătatea nu este privită ca un bun ultim, ci este un mijloc în 
raport cu scopul ultim al existenței, mântuirea. 

Cotitura reflectiei etice produsă în anii '50 a luat act de apariția unui 
nou tip de medicină, cea care nu numai că este capabilă să pună diagnosti- 
ce, ci să şi ajungă la o eficacitate terapeutică menită să transforme profund 
evoluția bolii şi să creeze situații de o noutate radicală. Scrierile lui 
Bernhard Hăring au atras atenţia asupra câtorva principii esențiale în ela- 
borarea unei noi morale a corpului: dialogul dintre moralişti şi medici, in- 
clusiv cercetarea medicală ar trebui să fie calea privilegiată pentru deschi- 
derea unei căi de reflecţie etică asupra medicinei şi ulterior asupra biome- 
dicinii. Aceasta poate să lămurească impactul dezvoltării progresive a mij- 
loacelor tehnice, care pune chestiuni noi, şi sà recalibreze reflectia etică 
asupra sănătăţii, dotând-o cu o critică a viziunii excesiv de optimiste şi 
chiar mistificatoare a medicinii. Marea problemă a integrării progresului 
psihiatriei, psihologiei clinice şi a endocrinologiei în reflectia morală, cu 
toate urmările cruciale asupra ideii de vinovăţie şi de responsabilitate, a 
apărut la orizont în aceeaşi epocă. 

Sănătatea este una dintre acele noţiunii de bază care nu se lasă închise 
în cuvinte. Organizația Mondială a Sănătăţii are înscrisă în carta ei singu- 
ra definiție a sănătății universal admisă: „stare completă de bunăstare fi- 
zică, mentală şi socială”. Ea are meritul de a sublinia caracterul multidi- 
mensional al sănătăţii. Dar o astfel de definiție suportă riscul unei viziuni 
statice, din care subiectul uman este exclus. Corpul şi sănătatea devin 
obiect al unor tehnici şi proceduri aflate sub controlul şi responsabilitatea 
societății. Crestinii nu pot admite o astfel de reductie. Sănătatea este pro- 
prie fiecărui subiect uman, fiecare corp are unicitatea lui, aşa cum persoana 
în unitatea ei este unică, dincolo de orice analiză obiectivă care se poate 
face. Un bolnav nu este identic cu altul, un handicap este depăşit de unele 
persoane mult mai bine decât de altele etc. De aceea, sănătatea, ca şi boala, 
este o stare în care subiectul este angajat în integralitatea lui, în mediul în 
care trăieşte şi în care persoana, grație propriilor ei resurse, trebuie să-şi 
protejeze şi să îşi dezvolte capacitatea de inițiativă. Cu alte cuvinte, să pri- 
vim sănătatea ca pe o capacitate de a face față la toate situaţiile care tind 

prin ele însele să slăbească potenţialul şi dinamismul vietii, menţinând 
pentru persoană un grad de autonomie față de mediul care o înconjoară şi 
întreaga ei capacitate de a judeca şi acționa. Există o datorie de sănătate pe 
care o avem? Fără îndoială, ea este una dintre condiţiile realizării depline 
a vocației noastre umane, dar ea nu este numai o datorie individuală, ci şi 
una colectivă. 

Atunci când papa loan Paul al II-lea a fost internat la spitalul Gemelli, 
în urma atentatului, din propria sa experiență de pacient au izvorât unele 
reflecții importante pe care apoi le-a împărtăşit în pastorala serviciilor me- 
dicale. El denunța atunci un fel de monopol medical asupra bolnavului, 
care se extindea de la tratamentul corpului asupra libertăţii şi voinței pa- 
cientului. Multă vreme a stăruit în lumea medicală ideea că bolnavul tre- 
buie să se abandoneze medicului, să se „infantilizeze”. Problemele cele 
mai importante care se nasc de aici sunt datoria medicului de a informa 
bolnavul asupra stării lui şi asupra consecințelor tratamentului şi respec- 
tul libertăţii pacientului. Dreptul la informare intră în conflict cu posibile- 
le consecinţe psihice şi sufleteşti, în cazul bolilor cu deznodământ fatal şi 
cu pronostic de viaţă foarte scurt. Într-o cultură ca a noastră, în care frica 
de moarte este atât de difuzată, o informare care să spună lucrurilor pe 
nume poate fi producătoare de angoasă, depresie, chiar de sinucidere. În 
aceste circumstanţe, fie că medicul alege să spună adevărul despre boală 
numai rudelor apropiate, Biserica susține nu numai drepturile bolnavilor, 
ci şi pe cele ale rudelor, mai ales ale acelora care au în grijă bolnavi în sta- 
diu terminal. În 2008, papa Benedict al XVI-lea s-a referit în cadrul Acade- 
miei Pontificale pentru Viaţă la necesitatea ca în jurul familiilor care duc 
greul unei îngrijiri de lungă durată a unor bolnavi tumorali, neurodegene- 
rativi etc. să existe solidaritatea şi caritatea întregii comunităţi ecleziale 
din care familia face parte, dar şi politici sociale de susținere a familiei care 
trece prin aceste încercări, cum ar fi indemnizaţia pentru însoțitor, prevă- 
zută şi de legislația românească după aderarea la UE. 

Cât priveşte libertatea bolnavului de a decide asupra tratamentului sau 
intervenției la care se va supune, Consiliul Pontifical Cor Unum a elaborat 
în 1981 documentul privitor la problemele de etică relative la „bolnavii grav” 
şi la muribunzi, în care se spune, în spiritul aceleiaşi concepții a unităţii 
persoanei: bolnavul nu poate să ajungă obiect al unor decizii pe care nu le 
ia el însuşi, sau dacă este împiedecat de la aceasta (pentru că nu mai este 
conştient sau este incapabil de o judecată raţională), decizii pe care el nu 
le-ar aproba; persoana este responsabilă de propria ei viaţă, ea trebuie să se 
afle în centrul oricărei asistente: ceilalți sunt acolo pentru a o ajuta, pentru 
a se substitui ei. 

Ce tip de deontologie medicală se practică în România în această privin- 
tà? În majoritatea cazurilor, anunţul unui diagnostic fatal este încredințat 
„aparținătorilor”, şi nu bolnavului însuşi. Aceştia îşi asumă responsabili- 
tatea de a-l face cunoscut sau nu respectivei persoane; tot lor li se cere 
acordul scris pentru intervenţie chirurgicală. 


5. Viaţa şi moartea corpului 
5.1. Eutanasia 


Din toate punctele de vedere, eutanasia este unul dintre semnele cele 
mai vizibile ale secularizării. Lipsa vreunui caz care să creeze dezbatere şi 
cu atât mai puţin iniţiative legislative în România ar putea fi un semnal 
cert că secularizarea în această privință înaintează cu paşi mult mai lenti. 
Printre cauzele acestei întârzieri se poate înregistra aceea că familia se 
străduieşte să prevadă îngrijirile necesare, fără ca bolnavul în stadiu ter- 
minal să fie internat într-o unitate spitalicească. Pe de altă parte, decupla- 
rea de la aparate a unei persoane aflate în comă se întâmplă des în țara 
noastră, fără ca aceasta să creeze probleme de conştiinţă personalului me- 
dical sau rudelor. Pur si simplu, realitatea nu răzbate în spațiul public. În 
sfârşit, ceea ce în țările bogate ale Occidentului se numeşte, potrivit termi- 
nologiei Congregaţiei de doctrină a credinței, „tratamentul încrâncenat” 
— trattamento accanito, acharnement therapeuthique —, lipseşte din societa- 
tea românească. Voința încăpățânată si insistentà de a mentine în viață un 
bolnav incurabil cu ajutorul unor tehnici terapeutice costisitoare si invazi- 
ve poate fi adesea o torturà inutilà, cum spunea cardinalul Villon încà din 
1970. În aceastà privintà, actuala dezvoltare a medicinei nu repune sub 
semnul întrebării o judecată morală pe care altădată, în vremea lui Pius al 
XII-lea, lumea o împărtăşea. Ea nu şi-a pierdut deloc actualitatea. Această 
judecată spunea că datoria de a conserva viața nu obligă în mod obişnuit 
decât la recursul la mijloace obişnuite, care să nu impună o povară extra- 
ordinară pentru sine şi pentru nimeni altcineva. Este în fapt trecerea de la 
ceea ce în engleză se numeşte to cure la to care. Când tratamentele medica- 
le nu mai produc rezultate, familia are datoria să îngrijească bolnavul cu 
afecțiune şi răbdare, ajutându-l să se pregătească pentru experiența ultimă 
a trecerii în lumea de dincolo. Acest acompaniament nu exclude tratamentul 
analgezic împotriva durerilor (medicina paleativă), obligă la hrănirea, hi- 
dratarea şi asigurarea igienei, cu alte cuvinte, a tot ceea ce face ca bolnavul 
să simtă până în ultima clipă demnitatea sa neştirbită de persoană. 

Refuzul încăpățânării terapeutice se opune, aşadar, euthanasiei, şi în 
mod deosebit aşa-numitei euthanasii pasive, cu alte cuvinte, suspendării 
sau refuzării tratamentului medico-asistential în scopul provocării morții 

pacientului, ca mijloc de eliminare a durerii. Un astfel de act se indică ade- 
sea cu expresia „a lăsa să moară” (letting die), „dreptul de a muri”, „drep- 
tul de a muri cu demnitate” cf. „a întoarce pe cineva din drum” (credinţele 
populare româneşti). Deşi pare extrem de delicată şi de fragilă, granița 
între refuzul tratamentului încăpățânat şi euthanasie este destul de lim- 
pede, în măsura în care fiecare se bazează pe valori etice opuse. În primul 
caz, acceptăm că viața are un sfârşit si cu aceasta faptul că moartea natu- 
rală este ineluctabilă, în al doilea, refuzul adaptării la legile biologico-na- 
turale care guvernează viața corpului dezvăluie intenţia ca cineva să se 
constituie ca stăpân al vieţii, determinând momentul şi chipul în care se 
moare, ceea ce noi, creştinii, credem că nu îi este dat decât lui Dumnezeu. 

Congregația pentru Doctrina Credinței a dat în 1980 o declaraţie în 
patru puncte, în care apare o primă definiție a eutanasiei: prin euthanasie 
se înțelege o acțiune sau o omisiune care prin natura ei sau prin intenţiile 
ei duce la moarte, în scopul eliminării durerii. Aşa cum era formulată defi- 
nitia, problema morală este a prezenţei intenției şi a mijloacelor aceluia 
care consimte la actul euthanasiei, nu a bolnavului care o poate cere în 
chip deliberat. Reformulând, chestiunea este dacă omul poate răspunde la 
cererea unui bolnav incurabil de a primi moartea ca pe o izbăvire. Cazul 
Doctorului Moarte, Doctor Death, din SUA din anii 1980 a creat pentru 
prima dată condiţiile unei abordări juridice şi morale a chestiunii euthana- 
siei. Un răspuns puternic şi clar a fost dat de enciclica Evangelium Vitae, 
care asociază euthanasia cu sinuciderea, din punctul de vedere al respon- 
sabilitàtii bolnavului, şi cu omuciderea, din punctul de vedere al actului 
medical. În Europa, euthanasia este permisă în Olanda şi Luxemburg, în 
sensul că actul medical de a înlesni o sinucidere a fost deculpabilizat. Înce- 
pând din 2004, parlamentul olandez a scăzut considerabil vârsta persoane- 
lor care au dreptul să o ceară, de la minori până la copii, în numele cărora 
se exprimă juridic părinţii, iar în ultima vreme, euthanasia se pune şi în 
cazul nou-nàscutilor cu handicap grav. Diagnosticul prenatal obligatoriu 
în toate țările europene are acelaşi scop: avertizarea că fătul este purtător 
de handicap şi că trebuie să se intervină la timp pentru a-l împiedica să se 
nască. În mod evident, tendința masivă a familiilor necreştine (să ne amin- 
tim că procentul practicantilor în ansamblul populaţiei europene are o me- 
die de 14-17%) este aceea de a nu primi în sânul lor un copil purtător de 
handicap, astfel încât selecția de tip eugenic are cale liberă. Ar fi nedrept 
să nu ne gândim în acelaşi timp la atâtea şi la atâtea familii din asociaţiile 
familiilor creştine sau la familiile de primire care nu numai că acceptă şi îşi 
cresc copiii cu dizabilități, dar se deschid către experiența pe cât de dificilă, 
pe atât de extraordinară a adoptării unora. 

5.2. Avortul 


Raportarea la corp este diferită de la un sex la celălalt. În conglomeratul 
de roluri si îndatoriri care constituie asteptàrile sociale legate de stereoti- 
pul feminin, raportul cu corpul este prioritar. A fi femeie trimite la corp, la 
corpul altora cel mai adesea. Femeia slujeste corpul celorlalti membri ai 
familiei: îi hrăneşte, îi curăță, îi îmbracă, îngrijeste bolnavii şi bătrânii, 
creşte copiii. Mai presus de toate, îi aduce pe lume. In plus, imaginarul 
societăților noastre postmoderne este modelat după corpul femeii, după 
cum am văzut, începând cu comerțul cu frumusețea. Această dublă deter- 
minare, strict natural-biologică, pe de o parte, strict culturală, a condus la 
rebeliunea feministă din anii '60 ai secolului trecut. Indreptată împotriva 
sistemelor de dominare masculină, potrivit expresiei lui Pierre Bourdieu, 
şi de exploatare pe care societatea le exercita asupra femeilor, mişcarea 
feministă a plecat tot de la determinismul biologic, adică de la corp. Luarea 
în stăpânire a propriului corp a fost bătălia cea mai de seamă, care a pre- 
cedat cruciadele pentru egalitatea în drepturi în plan social, profesional şi 
politic. În chip inevitabil, dreptul la avort, „un drept trist”, a fost cea mai 
de seamă revendicare a unor mase largi de femei în societăţile catolice oc- 
cidentale, care au exercitat o presiune importantă asupra parlamentelor 
naționale. Treptat, una după alta, redutele au căzut, legea pentru întreru- 
perea voluntară a sarcinii fiind adoptată în Marea Britanie încă din 1967 
(The Abortion Act), Danemarca în 1973, Austria şi Suedia în 1974, Franța 
în 1975, sub ministeriatul lui Simone Weil, în Italia în 1978. Intre ţările 
cele mai îndrăznețe se pot observa trei țări protestante şi trei țări de mare 
cultură şi tradiție catolică — Franța, Italia si Austria. 

Din cele 27 de state europene, în patru dintre ele avortul rămâne inter- 
zis: Irlanda, care a respins măsura de liberalizare pe bază de referendum, 
Polonia, Malta şi Cipru, trei țări cu majoritate catolică şi una cu majoritate 
ortodoxă. Cea mai interesantă este situația Poloniei, care în 1997, după 
patru decenii de liberalizare, a reintrodus legea care interzice avortul în 
toate cazurile, cu excepţia violului şi a anomaliei fătului. Portugalia, pose- 
soare a unei legislații din cele mai restrictive din UE, a adoptat în 2007 un 
proiect de lege privind avortul, cu 59,3% de voturi pro la referendum. Cu 
toată această tendință copleşitoare, legislația rămâne diferită de la o țară 
la alta, după modul în care ea legalizează sau doar depenalizează. Aşa, de 
pildă, în Germania avortul este în continuare interzis, dar depenalizat îna- 
inte de 12 săptămâni. Trebuie spus că, în ciuda unei rezoluții din 3 iulie 
2002, care recomanda țărilor membre legalizarea avortului, Uniunea Eu- 
ropeană nu este competentă în materie pentru a legifera. 

În treizeci de ani, în lume avortul a făcut mai mult de 1.000.000.000 de 
victime, de 20 de ori mai mult decât Al Doilea Război Mondial, un adevărat 

genocid invizibil. Chiar si modalitatea de a întrerupe o sarcină a făcut 
obiectul unor dezbateri recente, legate de înlocuirea avortului chirurgical 
cu avortul chimic, indus de pilula avortivă RU 486. 

Atitudinea magisteriului Bisericii în tot acest răstimp a fost aceea de 
apărare constantă a vieţii în orice stadiu al existenței ei (ex.: enciclicele 
Familiaris Consortio şi Evangelium Vitae). Ar fi de observat că reabilitarea 
statutului femeii prin Mulieris Dignitatem si, mai ales, prin cartea Iubire 
şi responsabilitate a papei loan Paul al II-lea a fost un semnal extrem de 
pozitiv, perceput ca atare de opinia publică, o adevărată revoluţie în gândi- 
rea teologică asupra iubirii în cuplu şi a semnificației corpului ca „sacra- 
ment” (sens simbolic folosit de Sf. Părinte) al acestei iubiri. Împotriva re- 
beliunii feministe, iată interpretarea antropologică pe care Sf. Părinte o 
dă, în enciclica Mulieris Dignitatem, pasajului din Geneză 3, 16: „Atrasă 
instinctiv vei fi de bărbatul tău, iar el te va stăpâni”: „Cunoaşterea ” biblică 
se realizează potrivit adevărului persoanei, numai când dăruirea reciprocă 
de sine nu devine dorința bărbatului de a fi stăpânul soției sale „EL te va 
stăpâni”, nici dorința femeii de a se închide în propriile instincte (dorinţele 
tale se vor ține după bărbatul tău)”. Păcatul a introdus o dezordine în lume 
în chipul de a trăi sexualitatea. Bărbatul şi femeia trăiesc experiența aces- 
tei dezordini în moduri diferite, după modul diferit de a trăi în trup. Băr- 
batul încearcă să stăpânească femeia, pentru că, în cazul masculinitàtii, 
legătura între sexualitate şi conceperea vieţii, adică misterul persoanei, 
este una indirectă. La rândul ei, femeia riscă şi ea să separe sexualitatea de 
valoarea persoanei, datorită faptului că primatul afectivității şi al senti- 
mentelor, în cazul ei, o expune tentatiei de a reduce un raport profund la 
aspectul lui emotiv, absolutizându-l. lată, aşadar, că ieşirea de sub domina- 
tia masculină şi înstăpânirea asupra propriului corp, țintele revoluţiei fe- 
ministe, adevărata cauză a liberalizării avortului, nu sunt decât alte forme 
de alienare, prin care logica darului şi a alianţei la care a fost chemat cu- 
plul primordial, singura posibilă în iubire, se degradează în alte forme de 
dominație: aceea a femeii asupra vieţii pruncilor ei, reduşi la obiecte. 

Liberalizarea avortului după 1989 a dus la o explozie a acestui fenomen, 
România trecând rapid în fruntea statisticilor țările europene cu 1.000.000 
de întreruperi voluntare de sarcină în anul 1990 şi cu o creştere demografică 
negativă. Era tocmai anul în care, la Oslo, asociațiile Provita întrunite în 
Congres Mondial (10-13 mai) reuşiseră să aducă la cunoştinţa opiniei pu- 
blice Declaraţia drepturilor copiilor nenàscuti. Desigur, explicaţiile sunt 
relativ la îndemână pentru a înțelege acest salt dramatic. Văzută ca o cu- 
cerire a democraţiei, împotriva politicilor demografice ale epocii ceauşiste 
care făcuseră multe victime în rândul femeilor, liberalizarea avortului nu 
a fost însoţită în primul an de la instituirea ei de nici un fel de programe de 

educatie care sà ducà la o paternitate si maternitate constiente, întrerupe- 
rea chirurgicală a sarcinii rămânând singura opțiune pentru femeile pro- 
venind din păturile cele mai sărace ale populației. Apelul patetic lansat de 
două ori la rând de Maica Tereza de Calcutta, care a vizitat capitala țării în 
primii ani imediat după Revoluţie, a avut un impact important în lumea 
catolică, deşi rechemarea la protejarea vieţii şi a persoanei nenăscute încă 
nu s-a adresat numai catolicilor, ci tinerilor în general (v. întâlnirea Maicii 
Tereza cu studenţii la Facultatea de Drept a Universităţii din Bucureşti). 
In acelaşi timp, apariția Asociaţiei medicilor catolici a asociației Provita, 
alături de sprijinul unor voluntari europeni, cadre medicale catolice, au 
permis derularea unor programe Provita în diocezele de Bucuresti şi laşi, 
menite să reducă numărul avorturilor şi să conştientizeze familiile în uti- 
lizarea planingului familial. Din păcate, suflul acelui început s-a pierdut pe 
parcurs, problema avortului ca prioritate ieşind treptat din atenţia Bisericii 
locale, nevoită să facă față altor provocări grave cum ar fi uzul drogurilor. 


6. Fragmentarea corpului, chestiunile biogeneticii 


Imensitatea si complexitatea problematicii legate de chestiunile bioge- 
neticii, de la chestiunea etică a mamelor purtătoare ale unor embrioni la 
însămânțarea în vitro, la multiplicarea embrionilor, la experimentele pe 
aşa-zisele celule-souche sunt subiect de dezbatere şi de legiferare în unele 
țări europene avansate şi la nivelul Parlamentului European, unde există 
o comisie de bioetică. Unele conferințe episcopale nationale (Franţa, Italia, 
Germania etc.) au comisii de bioetică. Alături de miza reprezentată de ati- 
tudinea etică față de viață şi de procreare, trebuie spus că în joc sunt resur- 
se imense alocate cercetării sau unor proceduri medicale generatoare de 
competiție pe piața europeană şi în lume. Totul se petrece ca şi cum legiti- 
mitatea etică ar trebui să se confunde cu răspunsul la o întrebare socială, 
devenind o normă care nu impune condiţii, ci doar devine sursa unor noi 
pieţe farmaceutice şi medicale. Parlamentul francez (Les Etats généraux) 
este chemat, de pildă, în aceste zile să delibereze asupra legii bioeticii: cer- 
cetarea asupra celulelor-souches embrionare, reglementarea drepturilor 
legate de gestarea pentru altul (mamele purtătoare), deschiderea asisten- 
tei medicale acordate procreării cuplurilor homosexuale, menținerea ano- 
nimatului donatorului. Opinia publică catolică susține controlul strict al 
cercetărilor asupra celulelor embrionare, interzicerea creării unei bănci 
embrionare, de spermatozoizi sau ovocite, care permite multiplicarea lor 
industrială şi comercializarea lor ca o marfă, interzicerea ca un cuplu de 
acelaşi sex să poată procrea in vitro. De asemenea, militează pentru ridica- 
rea anonimatului donatorului, absolut necesară identificării paternităţii. 

Fiecare fiintà umanà are dreptul sà acceadà la propria sa origine. Ingerinta 
umană în intimitatea naturală a procreării este începutul fragmentării 
corpului şi, prin urmare, al unității persoanei. 


7. Psihologia si psihiatria 


Stiinte de granità ce nu se pot desprinde însà de functiile creierului, 
psihologia si psihiatria îsi au un loc în discutia de fatà. Pe deplin justificatà, 
ostilitatea Bisericii Catolice față de revoluţia propusă de Sigmund Freud, 
ce se proclama pe sine, ca şi Karl Marx, un inamic al Bisericii, a parcurs un 
drum lung, de peste un secol, către reconcilierea parțială. Acest proces a 
fost unul anevoios şi dureros, nelipsit de victime, Eugen Drewermann, cu 
cartea sa Die Kleriker (1982), pusă la index in momentul apariţiei, fiind 
una dintre ele. Anevoios, fiindcă poziția de denuntare pe care se situau 
aceşti autori, unii dintre ei chiar teologi, punea în discuţie nu numai for- 
matia primită în seminare, ci şi celibatul preoţesc, cu alte cuvinte, persoa- 
na preotului se afla în centrul atenţiei, ca subiect al unor forme de aliena- 
re, cele mai multe având legătură cu corpul, mai precis cu comportamente- 
le sexuale. Dureros, fiindcă astfel de atacuri însoțeau şi susțineau procesul 
masiv de dislocare a sacramentului confesiunii şi al pocàintei, prin genera- 
lizarea terapiei psihiatrice, drept singură alternativă a problemelor şi limi- 
telor umane. Cum societatea americană şi după ea, într-un grad mai mic, 
cea europeană se aflau angajate masiv în această direcție a substituirii 
preotului cu psihiatrul, Biserica trebuia să îşi reafirme poziția în spiritul 
tradiției sale morale şi pastorale. A făcut-o ca întotdeauna cu discernă- 
mânt şi prudență, acceptând, în primul rând, să-şi pregătească proprii spe- 
cialişti şi deschizând porțile universităților pontificale către aceste direcţii, 
pentru ca ceea ce este pozitiv să nu se deturneze sau să se irosească în 
maşinăria secularizării. 

Cele mai multe progrese pot fi uşor văzute din felul în care a fost repusă 
chestiunea figurii sacerdotale. Încă din 1967, papa Paul al VI-lea, în enci- 
clica Sacerdotalis caelibatus, la punctul 5 al părții a treia, îi îndeamnă pe 
toți credincioşii conştienţi de binele Bisericii să-şi sprijine păstorii în dru- 
mul lor de celibat, să-i susțină şi să îi consoleze în momente de cumpănă 
ale vieţii, să se roage pentru ei şi pentru vocaţia lor şi pentru suscitarea 
unor noi vocatii sacerdotale şi sà se simtă „coresponsabili de virtutea fra- 
tilor lor consacrati”. Este vorba aici de ceva mai prețios decât colaborarea 
la misiunea pastorală, la care sunt chemaţi toți membrii poporului lui 
Dumnezeu. Exortatia Sfântului Părinte Paul al VI-lea vine din înțelegerea 
profundă a complexității vieții consacrate, drum care începe prin formarea 
institutionalizatà, este călăuzit permanent de îndrumarea spirituală şi de 

grija părintească a episcopilor şi susținut de poporul credincios, prin aceia 
dintre membrii săi mai conştienţi şi mai angajaţi. Odată reaşezată într-un 
context de responsabilitate nou, figura păstorului a intrat într-o companie 
armonioasă care să îi susțină drumul şi să îi ofere sprijinul necesar împli- 
nirii misiunii sale, ferindu-l de riscurile solitudinii la care ar putea fi expus, 
dar şi de alte riscuri pe care formele de alienare aduse de secularizare le 
punea în cale. Desigur, era nevoie de vigilentà în recrutarea tinerilor care 
bat la porţile seminariilor, iar unele Biserici locale (cele nord-americane de 
inspirație iezuită) au introdus teste psihologice pentru evaluarea maturi- 
tàtii dezvoltării psihice a viitorilor preoți. Evident, aceasta este o decizie 
ad libitum, lăsată la nivelul libertăţii fiecărei conferințe episcopale locale. 
Ceea ce este mai semnificativ de subliniat este pasul important care s-a 
făcut în conştientizarea faptului că, dincolo de comportamentele deviante 
ale unor sacerdoti cărora le-au căzut victimă copii, şi pentru care Sf. Părin- 
te Benedict al XVI-lea şi-a cerut iertare anul trecut, preotul este, la rândul 
lui, o posibilă victimă a tulburărilor de ordin psihic ale unora dintre per- 
soanele cu care intră în contact în munca lui. Atâta vreme cât el nu posedă 
cunoştinţe elementare, de bază, asupra structurii psihice şi asupra bolilor 
psihice ce afectează această structură, de la fragilitate până la sindrom 
patologic (depresie, compulsivitate adică personalitate obsesivă, isterie, 
schizofrenie, paranoia, border-line personality, mitomanie, personalitate 
ciclotimică, traume etc.), va confunda uşor dezordini de acest tip cu proble- 
mele adevărate ale persoanei. Accentuând alienarea şi singurătatea, pu- 
nând asupra persoanei presiuni inumane în competiția profesională, lu- 
mea postmodernă secularizată a văzut răspândirea spectaculoasă a acestor 
tulburări, al căror grad de intensitate de multe ori atinge patologicul pur. 
Aceste situaţii ridică, la rândul lor, probleme de ordin etic, fiindcă nu este 
nici căderea, nici răspunderea preotului să le trateze, cu atât mai mult cu 
cât la mijloc se află pecetea discretiei. Experiența arată că este bine să exis- 
te cunoştinţele necesare discernerii cazurile de fragilitate psihică. Într-o 
astfel de circumstantà, este prudent ca ele să nu fie gestionate de către 
preot de unul singur, ci construind un întreg context de raporturi cu antu- 
rajul apropiat al unei astfel de persoane şi, mai ales, apelând la ajutorul 
confratilor cu mai multă experiență şi care posedă şi o bună pregătire psi- 
hologică. Riscul cel mai frecvent al angajării de unul singur în rezolvarea 
unor astfel de situaţii este acela pe care psihiatria îl numeşte „transferul 
afectiv”. Penitentii fragili psihic proiectează asupra confesorului propriile 
emoții, ataşamente sau, dimpotrivă, antipatie şi ostilitate, toate putând 
îmbrăca forme de hărțuire cărora preotul le poate cădea victimă. 

Concluzii 


Prin corp, secularizarea dà un atac major asupra unitàtii persoanei. 
Mijloacele care slujesc acest atac distructiv sunt ruperea unitàtii trup-su- 
flet, instrumentalizarea corpului si fragmentarea lui. Am putut recunoaste 
aproape toate aceste procese şi în societatea românească, chiar dacă unele, 
precum euthanasia sau chestiunile bioeticii, sunt doar într-un stadiu inci- 
pient. Decalajele pe care societatea românească le înregistrează în privința 
ritmului de secularizare pun probleme de ordin istoric. Este societatea ro- 
mânească cu adevărat o societate secularizatà în sensul preconizat de Jùr- 
gen Habermanns şi de Charles Taylor? La prima vedere, dacă ne raportăm 
la criteriile lor, prezența intensă a Bisericii (majoritare) în spațiul public si 
relația armonioasă cu statul, indicele foarte crescut al unor practici înca- 
drate religios (botezul, căsătoria, funeraliile), prezența învățământului re- 
ligios în sistemul public ne-ar conduce către un răspuns mai degrabă nega- 
tiv. Cum această chestiune cere o analiză adecvată, care nu face obiectul 
acestei abordări, ne mărginim să încheiem apreciind că, în privința corpu- 
lui şi a problemelor etice asociate lui, semnele secularizării societății româ- 
nesti sunt tot mai vizibile şi mai extinse. 

